REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 broj 06-2/464-15

16. novembar 2015. godine

B e o g r a d

ZAPISNIK

73. SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 16. NOVEMBRA 2015. GODINE

Sednica je počela u 9,10 časova.

Sednicom je predsedavao Veroljub Arsić, predsednik Odbora.

Sednici su prisustvovali članovi Odbora: Miloš Tošanić, Goran Kovačević, Dragoljub Zindović, Olivera Pešić, Dejan Radenković i Momo Čolaković.

Sednici su prisustvovali zamenici članova Odbora: Sonja Vlahović, zamenik Radmila Kostića i Goran Vukadinović, zamenik Suzane Šarac.

Sednici nisu prisustvovali: Dušica Nikolić, Nikola Jolović, Ivan Jovanović, prof. dr Milorad Mijatović, Vojislav Vujić, Đorđe Stojšić, Zoltan Pek i Žika Gojković, niti njihovi zamenici.

Na poziv predsednika Odbora, sednici su prisustvovali predstavnici Ministarstva finansija: Mirjana Ćojbašić, pomoćnik ministra i Slavica Manojlović, viši savetnik.

Član Odbora Dejan Radenković predložio je da se dnevni red dopuni tačkom: „Izbor predsednika i dva člana Republičke komisije za zaštitu prava u postupcima javnih nabavki i razmatranje informacije sa statistikom o radu članova Republičke komisije“. Niko od prisutnih članova i zamenika članova Odbora nije glasao za ovaj predlog.

Na predlog predsednika, Odbor je jednoglasno utvrdio sledeći

D n e v n i r e d:

1. Razmatranje Predloga zakona o dopuni Zakona o budžetu Republike Srbije za 2015. godinu, koji je podnela Vlada, u pojedinostima;

2. Konstatovanje prestanka funkcije člana Saveta guvernera Narodne banke Srbije, dr Miladinu Kovačeviću, istekom mandata.

\* \* \*

Odbor je, na predlog predsednika, jednoglasno odlučio da radi efikasnijeg rada objedini raspravu u pojedinostima, a da se o amandmanima Odbor izjašnjava grupno i to o amandmanima koje je predlagač zakona prihvatio, a potom o amandmanima koje predlagač zakona nije prihvatio.

\* \* \*

**Prva tačka dnevnog reda:** Razmatranje Predloga zakona o dopuni budžeta Republike Srbije za 2015. godinu, koji je podnela Vlada, u pojedinostima

Povodom ove tačke dnevnog reda diskusije nije bilo.

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o dopuni Zakona o budžetu Republike Srbije za 2015. godinu.

Odbor je odlučio da predloži Narodnoj skupštini **da prihvati**  amandman koji je na član 1. podneo narodni poslanik Zoran Babić.

Odbor je odlučio da predloži Narodnoj skupštini **da odbije** sledeće amandmane:

- na član 1, koji su u istovetnom tekstu podneli narodni poslanici Vladimir Pavićević i Zoran Živković;

- na član 1, koji su zajedno podneli narodni poslanici Aleksandar Senić i Biljana Hasanović-Korać;

- na član 1, koji su zajedno podneli narodni poslanici dr Blagoje Bradić i Miroslav Marinković;

- na član 1, koji je podnela narodni poslanik Branka Karavidić;

- na član 1, koji je podneo narodni poslanik Marko Đurišić;

- na član 1, koji su zajedno podneli narodni poslanici Goran Bogdanović i Slobodan Homen;

- na član 1, koji su zajedno podneli narodni poslanici prof. dr Ninoslav Stojadinović i Ivan Karić;

- na član 1, koji su zajedno podneli narodni poslanici dr Sulejman Ugljanin, Riza Halimi, Sabina Dazdarević, Enis Imamović i Šaip Kamberi;

- na član 1, koji je podneo narodni poslanik prof. dr Janko Veselinović;

- na član 1, koji je podnela narodni poslanik mr Aleksandra Jerkov;

- na član 1, koji je podneo narodni poslanik Ivan Jovanović;

- na član 1, koji je podnela narodni poslanik Jovana Jovanović;

- na član 1, koji su zajedno podneli narodni poslanici Balša Božović i Nataša Vučković;

- na član 1, koji je podneo narodni poslanik prof. dr Dušan Milisavljević;

- na član 1, koji je podneo narodni poslanik Dejan Nikolić;

- na član 1, koji je podneo narodni poslanik Borislav Stefanović;

- na član 1, koji su zajedno podneli narodni poslanici Dragan Šutanovac i Jovan Marković;

- na član 1, koji su zajedno podnele narodni poslanici Vesna Marjanović i Aida Ćorović;

- na član 1, koji je podnela narodni poslanik Gordana Čomić;

- na član 2, koji su u istovetnom tekstu podneli narodni poslanici Vladimir Pavićević i Zoran Živković.

Za izvestioca Odbora na sednici Narodne skupštine određen je Veroljub Arsić, predsednik Odbora.

**Druga tačka dnevnog reda:** Konstatovanje prestanka funkcije člana Saveta guvernera Narodne banke Srbije, dr Miladinu Kovačeviću, istekom mandata

Predsednik Odbora podsetio je članove i zamenike članova Odbora da je Odlukom o izboru Saveta guvernera Narodne banke Srbije koju je Narodna skupština donela na Petoj sednici Drugog redovnog zasedanja u 2012. godini, održanoj 13. novembra 2012. godine, za člana Saveta guvernera izabran dr Miladin Kovačević, na period od tri godine, da je imenovanom mandat istekao 13. novembra 2015. godine, kao i da Odbor, na osnovu ovlašćenja iz člana 27. stav 3. Zakona o Narodnoj banci Srbije, treba da konstatuje prestanak funkcije.

Povodom ove tačke dnevnog reda diskusije nije bilo.

Na predlog predsednika, Odbor je jednoglasno doneo odluku o prestanku funkcije člana Saveta guvernera Narodne banke Srbije dr Miladinu Kovačeviću, istekom mandata 13. novembra 2015. godine.

\* \* \*

U nastavku, predsednik Odbora je obavestio članove i zamenike članova Odbora da će Odbor, u skladu sa članom 22. Zakona o Narodnoj banci Srbije, pokrenuti postupak za izbor novog člana Saveta guvernera koga bira Narodna skupština na predlog Odbora. S tim u vezi, predsednicima poslaničkih grupa u Narodnoj skupštini će biti upućen pisani poziv da dostave predlog kandidata za člana Saveta guvernera sa biografijom kandidata i izjavom o prihvatanju kandidature, najkasnije do srede, 18. novembra 2015. godine.

\* \* \*

Sednica je završena u 9,15 časova.

Sednica je tonski snimana.

SEKRETAR PREDSEDNIK

Aleksandra Šašo Veroljub Arsić,s.r.